Cetiosaurus

Cetiosaurus (v preklade veľrybí jašter) bol 15 až 19 metrov dlhý bylinožravý dinosaurus. Dodnes je známy len z veľkého počtu veľmi nekompletných pozostatkov. Žil pred 181 až 169 miliónmi rokov, nájdený bol v Európe (Anglicko, Francúzsko, Švajčiarsko) a Afrike (Maroko).

Opis 
Cetiosaurus bol typický predstaviteľ sauropódov zo strednej jury, ktoré mávali oproti neskorším druhom pomerne krátky krk a chvost. Krk Cetiosaura bol podobne ako pri rode Diplodocus, neschopný vydvihnutia nad úroveň pliec, takže tento tvor spásal výlučne nízku vegetáciu. Na rozdiel od vyspelejších sauropódov ešte nemal duté stavce, do ktorých zasahovali vzdušné vaky pobdobné tým, aké majú dnešné vtáky. Jeho pozostatky boli pôvodne pokladané za pozostatky veľryby (odtiaľ meno). Ide o najdávnejšie známeho sauropóda (známy je od prvej polovice 19. storočia).

Druhy 
 Cetiosaurus longus
 Cetiosaurus medius
 Cetiosaurus mogrebiensis
 Cetiosaurus oxoniensis

Galéria

Referencie 

Cetiosauridae
Jurské dinosaury
Dinosaury z Afriky
Dinosaury z Európy